রানাঘাটে বিজয়া সম্মিলনীতে দেখা গেল মেলবন্ধনের ছবি, উপস্থিত বিশিষ্ট জনেরা

রানাঘাট: রানাঘাট (Ranaghat) শহর তৃণমূল কংগ্রেসের (Trinamool Congress) উদ্যোগে অনুষ্ঠিত হল বিজয়া সম্মিলনী অনুষ্ঠান। নদিয়া দক্ষিণ রানাঘাট সাংগঠনিক জেলার তৃণমূল কংগ্রেস সভাপতি দেবাশিস গাঙ্গুলির নেতৃত্বে এদিনের অনুষ্ঠান এক অভিনব মেলবন্ধনের আবহ তৈরি করে।

দেবাশিসবাবুর দুর্গা মন্ত্র উচ্চারণ এবং উপস্থিত মা-বোনদের উলুধ্বনি যেন একসঙ্গে মিলেমিশে সারা রানাঘাট শহরে আনন্দ ও ঐক্যের সুর ছড়িয়ে দেয়। রাজনৈতিক অনুষ্ঠান হলেও সেখানে ছিল উৎসবের উষ্ণতা ও পারস্পরিক সৌহার্দ্যের পরিবেশ।

আরও পড়ুন: পানাগড়ে বিজয়া সম্মেলনীর মঞ্চ থেকে বিজেপিকে তীব্র কটাক্ষ শশী পাঁজার, কী বললেন শুনুন

অনুষ্ঠানে উপস্থিত ছিলেন জেলার বিশিষ্ট নেতৃবৃন্দ, একাধিক বিধায়ক, রানাঘাট পৌরসভার পৌরমাতা-পৌরপিতা, উপ পৌরপিতা এবং কাউন্সিলরবৃন্দ। সকলের উপস্থিতিতে সারম্বরে পালিত হয় এই বছরের বিজয়া সম্মিলনী, যা শহরবাসীর মনে একতা ও সম্প্রীতির বার্তা পৌঁছে দেয়।