রানাঘাটে তৃণমূল ছাত্র পরিষদের দায়িত্বে আকাশ দাস, দায়িত্ব পেয়ে কী বললেন তিনি?

নদিয়া: নদিয়ার (Nadia) রানাঘাট (Ranaghat) সাংগঠনিক দক্ষিণ জেলা তৃণমূল (TMC) ছাত্র পরিষদের সভাপতির দায়িত্বে পরিবর্তন। নতুন সভাপতি হিসেবে মনোনীত হয়েছেন আকাশ দাস (District News)।

দায়িত্ব পেয়ে আকাশ দাস জানিয়েছেন, তৃণমূল কংগ্রেস নেত্রী মমতা বন্দ্যোপাধ্যায়, সর্বভারতীয় সাধারণ সম্পাদক অভিষেক বন্দ্যোপাধ্যায়, এবং ছাত্র পরিষদের রাজ্য সভাপতি তীর্থঙ্কর ভট্টাচার্যের নেতৃত্বে সংগঠনকে আরও শক্তিশালী করাই তাঁর মূল লক্ষ্য।

আরও পড়ুন: রামনগরে তৃণমূলের বিজয়া সম্মেলনী, বিধানসভা ভোটে জয়ের বার্তা নেতৃত্বের

তিনি বলেন, “ছাত্র ও যুব সমাজকে একত্রিত করে আমরা ছাব্বিশের নির্বাচনে ঝাঁপিয়ে পড়ব। সংগঠনের প্রত্যেককে সঙ্গে নিয়েই আগামী নির্বাচনে ভালো ফল উপহার দিতে পারব।”

তৃণমূল ছাত্র পরিষদের জেলা নেতৃত্বের এই পরিবর্তনে নতুন উদ্যমে মাঠে নামার প্রস্তুতি শুরু করেছে সংগঠন।